Хайнрих Хайне
Щастлива си в мойта прегръдка…

Превод от немски: Димитър Стоевски, 1947

chitanka.info

Щастлива си в мойта прегръдка,

до мойто сърце си щастлива.

Аз твое небе съм безкрайно,

ти моя звезда си красива.

Човешкия род на земята

гъмжи и се блъска сред врява;

те кряскат неспирно и хулят,

и всеки от тях има право.

Подобни на шутове смешни

се карат всегда без причина,

от удари чести с тояги

месата им вече са сини.

О, колко щастливи сме ние,

че тъй сме далеко от всичко —

ти сгушваш се цялата кротко

в небето си, мила звездичко!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.